**Air Midwest Flight 5481**, operert som **US Airways Express Flight 5481** var en innenriks passasjerflyvning i USA fra Charlotte/Douglas internasjonale lufthavn, Nord-Carolina til Greenville-Spartanburg internasjonale lufthavn i Sør-Carolina. Den 8. januar 2003 styrtet flyet som opererte flyvningen like etter avgang og krasjet inn i en US Airways hangar, og brøt ut i flammer.

Alle 21 ombord omkom, og én på bakken ble skadet.

Flyet
-----

Flyet som opererte flyvningen var en Beechcraft 1900D registrert N233YV. Det fløy for første gang i 1996, og var leaset ut fra Air Midwest til US Airways. Flyet hadde 15 003 flytimer, og gjennomført 21 332 flyvninger.
Flyet er konstruert til å tåle 45 000 flytimer.

Passasjerer og besetning
------------------------

| Hjemsted | Passasjerer | Besetning | Totalt |
| --- | --- | --- | --- |
|
| USAs flagg USA | 12 | 2 | 14 |
| Bahamas’ flagg Bahamas | 3 | 0 | 3 |
| Indias flagg India | 2 | 0 | 2 |
| Canadas flagg Canada | 1 | 0 | 1 |
| Portugals flagg Portugal | 1 | 0 | 1 |
| **Totalt** | **19** | **2** | **21** |

Flyets kaptein var 25 år gamle Katie Leslie, som var selskapets yngste kaptein. Hun hadde 1 865 timer erfaring. Andrepilot var Jonathan Gibbs, 27 år gammel. Han hadde 706 flytimer for selskapet.

To av passasjerene var avgangselever fra India, og en førsteårsstudent fra Bob Jones University. Mark E. Congdon, CIO i US Foodservice, var også blant de omkomne.

Årsak
-----

Etterforskningen viste at ulykken kom som følge av to separerte feil. Etter avgang klatret flyet fort fordi flyet var overlastet. Selv om begge pilotene forsøkte å styre flyet nedover, reagerte ikke kontrollene.

Flyet hadde nylig gjennomgått vedlikehold. Det viste seg at mekanikeren som arbeidet på flyet ikke kjente flymodellen, og han hadde dermed feiljustert styringskablene til høyderoret, som førte til at flyets evne til å synke var dramatisk redusert. Vedlikeholdsarbeidet ble gjennomgått og testet, men sjekkpunktet med å sjekke kablene ble hoppet over.

Pilotene hadde regnet ut totalt vekt av flyet før avgang, og konkludert med at flyet var innenfor vektgrensene. Senere viste det seg at referanseverdien for vekten på passasjerene fra det amerikanske luftfartstilsynet var for lave i forhold til passasjerenes egentlige vekt. I snitt var passasjerene 9 kg hver tyngre enn referansene, noe som førte til at flyet egentlig var 264 kg tyngre enn den maksimale godkjente avgangsvekten.

Etterspill
----------

Det amerikanske luftfartstilsynet meldte at de kom til å revidere referansevekten for passasjerer, noe som ikke var gjort siden 1938. Air Midwest brukte en gjennomsnittsvekt på 90,7 kg per person etter ulykken, men den amerikanske havarikommisjonen anbefalte at flyselskap brukte reell vekt istedenfor gjennomsnitt. 70 prosent av de mindre flyselskapene bruker fortsatt gjennomsnittsvekt.

Air Midwest beklaget offentlig hendelsen etter at familien til en av de omkomne passasjerene, Christiana Grace Shepherd, presset dem til å gjøre det. Air Midwest fløy siste gang i 2008.

Referanser
----------

1. 1 2  
«Air Midwest Flight 5481 Notification #2» **(engelsk)**. US Airways. 8. januar 2003. Arkivert fra originalen 10. februar 2003. Besøkt 11. april 2015.
2. ↑  
«ASN Aircraft accident Beechcraft1900D N233YV Charlotte-Douglas International Airport». Aviation safety network. Besøkt 11. april 2015.
3. ↑  
«Beechcraft 199 specs». Aviation Safety Network. Besøkt 11. april 2015.
4. ↑  National Transportation Safety Board (NTSB) (26. februar 2004). «Board Meeting : Loss of Pitch Control During Takeoff, Air Midwest (Doing Business as US Airways Express) flight 5481, Raytheon (Beechcraft) 1900D, N233YV, Charlotte, North Carolina, January 8, 2003.». NTSB. Besøkt 11. april 2015.
5. ↑  Kevin J. Renze, Ph.D. «Charlotte NC Renze presentation» (PDF). NTSB. Besøkt 11. april 2015.
6. ↑  NTSB (26. februar 2004). «Loss of Pitch Control During Takeoff Air Midwest Flight 5481 Raytheon (Beechcraft) 1900D, N233YV. Charlotte, North Carolina. January 8, 2003» (PDF). NTSB. Besøkt 11. april 2015.
7. ↑  «Dead weight». Flyhavarikommisjonen (TV-dokumentar).  Manglende eller tom `|url=` (hjelp)
8. ↑  Hedlund, PaulJ; Goldman, Ronald L. M. (25. april 2006). «Another Level of Justice: The Public Apology» (PDF). Andrews Litigation reporter. Besøkt 11. april 2015. CS1-vedlikehold: Flere navn: forfatterliste (link)
9. ↑  «Companies Accept Responsibility and Publicly Apologize to the Families of the January 8, 2003 Air Midwest Flight 5481 Crash in Charlotte, North Carolina». Baum Hedlund Law. Besøkt 11. april 2015.